Euroopa Andmekaitseinspektori arvamuse kokkuvõte ettepaneku kohta teha ajutisi erandeid direktiivist 2002/58/EÜ internetis toimuva laste seksuaalse kuritarvitamise vastu võitlemiseks

(Arvamuse täistekst (inglise, prantsuse ja saksa keeles) on Euroopa Andmekaitseinspektori veebilehel www.edps.europa.eu)

(2021/C 102/04)

Kommenteeritud kokkuvõte 10. septembril 2020 avaldas komisjon ettepaneku määruse kohta, mis käsitleb ajutiste erandite tegemist e-privaatsuse direktiivi 2002/58/EÜ teatud sätetest seoses numbrivaba isikutevahelise sideteenuse osutajate kasutatava tehnoloogiaga isiku- ja muude andmete töötlemiseks, et võidelda internetis laste seksuaalse kuritarvitamise vastu. Erand hõlmab e-privaatsuse direktiivi artikli 5 lõiget 1 ja artiklit 6 seoses isikuandmete töötlemisega „numbrivaba isikutevahelise side teenuste“ osutamise raames, mida on vaja tehnoloogia kasutamiseks üksnes selleks, et kõrvaldada internetis laste seksuaalse kuritarvitamisega seotud materjal ning tuvastada internetis toimuv laste seksuaalne kuritarvitamine või teatada sellest ametiasutustele.

Selles arvamuses esitab Euroopa Andmekaitseinspektor oma soovitused seoses nimetatud ettepanekuga vastusena komisjoni ametlikule konsulteerimisele määruse (EL) 2018/1725 artikli 42 kohaselt.

Eelkõige märgib andmekaitseinspektor, et ettepanekus kavandatud meetmed riivaksid väga populaarsete elektroonilise side teenuste (nt kiirsõnumside platvormide ja rakenduste) kõigi kasutajate eraelu austamise ja andmekaitse põhiõigusi. Side konfidentsiaalsus on era- ja perekonnaelu austamise põhiõiguste üks aluseid. Isegi eraõiguslike äriühingute vabatahtlikud meetmed riivavad neid õigusi, kui meetmed hõlmavad side sisu seiret ja analüüsi ning isikuandmete töötlemist.

Euroopa Andmekaitseinspektor soovib rõhutada, et küsimus hõlmab peale laste väärkohtlemise vastase võitluse ka mis tahes algatusi, mille eesmärk on erasektori koostöö õiguskaitse eesmärgil. Vastuvõtmise korral tekitaks ettepanek valdkonnas tulevaste õigusaktide jaoks kahtlemata pretsedendi. Euroopa Andmekaitseinspektor peab seepärast väga oluliseks, et ettepanekut ei võetaks vastu isegi ajutise erandina seni, kuni kõik käesolevas arvamuses kirjeldatud vajalikud kaitsemeetmed on sellesse lõimitud.

Eelkõige leiab Euroopa Andmekaitseinspektor, et õiguskindluse huvides tuleb selgitada, kas ettepaneku enda eesmärk on anda õiguslik alus töötlemiseks isikuandmete kaitse üldmääruse tähenduses või mitte. Kui mitte, soovitab Euroopa Andmekaitseinspektor ettepanekus selgelt sätestada, milline isikuandmete kaitse üldmääruse õiguslik alus on käesoleval juhul kohaldatav. Sellega seoses rõhutab Euroopa Andmekaitseinspektor, et andmekaitseasutuste suunised ei saa asendada seaduslikkuse nõude täitmist. Ei piisa sätestamisest, et ajutine erand „ei piira“ isikuandmete kaitse üldmääruse kohaldamist, ega eelnevalt andmekaitseasutustega konsulteerimise volituse andmisest. Kaasseadusandjad peavad võtma vastutuse ja tagama, et kavandatav erand vastab artikli 15 lõike 1 nõuetele, nagu seda on tõlgendanud Euroopa Liidu Kohus.

Proportsionaalsuse nõude täitmiseks tuleb õigusaktides sätestada selged ja täpsed eeskirjad, mis reguleerivad nende meetmete ulatust ja kohaldamist ning kehtestavad minimaalsed kaitsemeetmed, et mõjutatud isikuandmetega isikutel oleksid piisavad tagatised, et andmed on kuritarvitamise riski eest tõhusalt kaitstud.

Euroopa Andmekaitseinspektor on seisukohal, et kavandatud viieaastane periood ei näi olevat proportsionaalne, sest puudub a) kavandatud meetme proportsionaalsuse eelnev tõendamine ja b) piisavate kaitsemeetmete lisamine õigusakti teksti. Andmekaitseinspektor leiab, et ükski üleminekumeede ei tohiks kehtida kauem kui 2 aastat.

I. SISSEJUHATUS

1.1. Taustteave

1) 24. juulil 2020 võttis komisjon vastu teatise „ELi strateegia, mis käsitleb tulemuslikumat võitlust laste seksuaalse väärkohtlemise vastu“ ( 1 ) . Teatises märgitakse, et alates 2020. aasta detsembrist on Euroopa Parlamendi ja nõukogu direktiivil 2002/58/EÜ (edaspidi: „e-privaatsuse direktiiv“) ( 2 ) juba vastu võetud elektroonilise side seadustiku ( 3 ) tõttu laiendatud kohaldamisala. Elektroonilise side seadustik laiendab e-privaatsuse direktiivi kohaldamisala isikutevahelistele OTT-teenustele, nt sõnumsideteenustele ja e-postile. Teatise kohaselt takistaks see teatud ettevõtetel (kui e-privaatsuse direktiivi artikli 15 lõike 1 kohaselt ei ole vastu võetud riiklikke seadusandlikke meetmeid) oma vabatahtlike meetmete kasutamise jätkamist internetis toimuva laste seksuaalse kuritarvitamise tuvastamiseks, kõrvaldamiseks ja teatamiseks ( 4 )

2. numbrivaba isikutevahelise side teenuste “ 10. septembril 2020 avaldas komisjon ettepaneku ( 5 ) võtta vastu ajutine määrus isiku- ja muude andmete töötlemise kohta laste seksuaalse kuritarvitamise vastu võitlemiseks, mis sätestab ajutise erandi e-privaatsuse direktiivi artikli 5 lõikest 1 ja artiklist 6 (edaspidi: „ettepanek“). Komisjon leiab, et selline erand on vajalik, et praegune vabatahtlik tegevus saaks jätkuda ka pärast 2020. aasta detsembrit. Erand hõlmaks isikuandmete töötlemist „ ( 6 ) (nt IP-kõned, sõnumsideteenused ja veebimeiliteenused) osutamise raames, mida on tingimata vaja tehnoloogia kasutamiseks üksnes selleks, et kõrvaldada laste seksuaalse kuritarvitamisega seotud materjal ning tuvastada internetis toimuv laste seksuaalne kuritarvitamine või teatada sellest ametiasutustele ja organisatsioonidele, kes tegutsevad avalikes huvides laste seksuaalse kuritarvitamise vastu. Ettepanekus loetletakse mitu erandi kohaldamise tingimust, mida analüüsitakse selles arvamuses allpool.

3. Komisjon konsulteeris Euroopa Andmekaitseinspektoriga ametlikult 16. septembril 2020. 30. septembril algatas komisjon avaliku konsultatsiooni, kutsudes üles andma ettepaneku kohta tagasisidet.

1.2. Seos direktiiviga 2011/93/EL

4. EL on varem võtnud vastu laste seksuaalse kuritarvitamise ja ärakasutamise ning lasteporno vastast võitlust käsitleva ulatusliku õigusakti, nimelt Euroopa Parlamendi ja nõukogu direktiivi 2011/93/EL (laste seksuaalse kuritarvitamise direktiiv) ( 7 )

5. Laste seksuaalse kuritarvitamise direktiiviga kehtestatakse miinimumeeskirjad, millega määratletakse kuriteokoosseisud ja karistused laste seksuaalse kuritarvitamise ja ärakasutamise ning lapse seksuaalset kuritarvitamist kujutava materjali korral. Direktiiviga nõutakse, et liikmesriigid tagaksid muu hulgas järgmiste tahtlike tegude karistatavuse, kui need sooritatakse õigusvastaselt ( 8 ) — lastepornole info- ja kommunikatsioonitehnoloogia abil tahtlikult ja teadlikult juurdepääsu taotlemine; — lasteporno turustamine, levitamine ja edastamine; — lasteporno pakkumine, tarnimine ja kättesaadavaks tegemine (9).

6. Laste seksuaalse kuritarvitamise direktiiviga kohustatakse liikmesriike võtma ka vajalikke meetmeid tagamaks, et teatud käitumine, mis on lapse ahvatlemine seksuaalsel eesmärgil, sealhulgas info- ja kommunikatsioonitehnoloogia abil, on karistatav.

7. levitavate veebikohtade viivitamatu kõrvaldamine , ning püüdma saavutada väljaspool nende territooriumit asuvate selliste veebikohtade kõrvaldamine ning arestima ja konfiskeerima sellisteks süütegudeks kasutatud vahendid ja kuritegelik tulu tõkestada nende territooriumil asuvate internetikasutajate juurdepääsu veebikohtadele , mis sisaldavad või mille kaudu levitatakse lastepornot Laste seksuaalse kuritarvitamise direktiiviga kohustatakse liikmesriike võtma vajalikud meetmed, et tagada nende territooriumil asuvate lastepornot sisaldavate võiviivitamatu, ning püüdma saavutada väljaspool nende territooriumit asuvate selliste veebikohtade kõrvaldamine ning arestima ja konfiskeerima sellisteks süütegudeks kasutatud vahendid ja kuritegelik tulu ( 10 ) . Lisaks võivad liikmesriigid võtta meetmed, etnende territooriumil asuvate internetikasutajate, mis sisaldavad või mille kaudu levitatakse lastepornot ( 11 )

8. 2010. aastal avaldas Euroopa Andmekaitseinspektor omaalgatusliku arvamuse ettepaneku kohta võtta vastu direktiiv, mis käsitleb laste seksuaalse kuritarvitamise ja ärakasutamise ning lasteporno vastast võitlust ( 12 ) . See arvamus sisaldab kaalutlusi ja soovitusi, mis on asjakohased ka ajutise määruse ettepaneku suhtes. Kui asjakohane, kordab Euroopa Andmekaitseinspektor oma 2010. aasta arvamust ja/või viitab sellele.

III. JÄRELDUSED

52. Ettepanekus kavandatud meetmed riivaksid väga populaarsete elektroonilise side teenuste (nt kiirsõnumside platvormid ja rakendused) kõigi kasutajate eraelu austamise ja andmekaitse põhiõigusi. Isegi eraõiguslike äriühingute meetmed riivavad neid õigusi, kui meetmed hõlmavad side sisu seiret ja analüüsi ning isikuandmete töötlemist.

53. Küsimus hõlmab peale laste väärkohtlemise vastase võitluse ka mis tahes algatusi, mille eesmärk on erasektori koostöö õiguskaitse eesmärgil. Vastuvõtmise korral tekitaks ettepanek valdkonnas tulevaste õigusaktide jaoks kahtlemata pretsedendi. Euroopa Andmekaitseinspektor peab seepärast väga oluliseks, et ettepanekut ei võetaks vastu isegi ajutise erandina seni, kuni kõik käesolevas arvamuses kirjeldatud vajalikud kaitsemeetmed on sellesse lõimitud.

54. Euroopa Andmekaitseinspektor leiab, et õiguskindluse huvides tuleb selgitada, kas ettepaneku enda eesmärk on anda õiguslik alus töötlemiseks isikuandmete kaitse üldmääruse tähenduses või mitte. Kui mitte, soovitab Euroopa Andmekaitseinspektor ettepanekus selgelt sätestada, milline isikuandmete kaitse üldmääruse õiguslik alus on käesoleval juhul kohaldatav. Sellega seoses rõhutab Euroopa Andmekaitseinspektor, et andmekaitseasutuste suunised ei saa asendada seaduslikkuse nõude täitmist. Ei piisa sätestamisest, et ajutine erand „ei piira“ isikuandmete kaitse üldmääruse kohaldamist, ega eelnevalt andmekaitseasutustega konsulteerimise volituse andmisest. Kaasseadusandjad peavad võtma vastutuse ja tagama, et kavandatav erand vastab artikli 15 lõike 1 nõuetele, nagu seda on tõlgendanud Euroopa Liidu Kohus.

55. Proportsionaalsuse nõude täitmiseks tuleb õigusaktides sätestada selged ja täpsed eeskirjad, mis reguleerivad nende meetmete ulatust ja kohaldamist ning kehtestavad minimaalsed kaitsemeetmed, et mõjutatud isikuandmetega isikutel oleksid piisavad tagatised, et andmed on kuritarvitamise riski eest tõhusalt kaitstud.

56. Erandiga hõlmatud meetmete täpse määratluse puudumine tõenäoliselt kahjustab õiguskindlust.

57. Euroopa Andmekaitseinspektor on seisukohal, et kavandatud viieaastane periood ei näi olevat proportsionaalne, sest puudub a) kavandatud meetme proportsionaalsuse eelnev tõendamine ja b) piisavate kaitsemeetmete lisamine õigusakti teksti. Andmekaitseinspektor leiab, et ükski üleminekumeede ei tohiks kehtida kauem kui 2 aastat.

Brüssel, 10. november 2020 Wojciech WIEWIOROWSKI

(1) COM(2020) 607 final, https://ec.europa.eu/home-affairs/sites/homeaffairs/files/what-we-do/policies/european-agenda-security/20200724_com-2020-607-commission-communication_en.pdf.

(2) Euroopa Parlamendi ja nõukogu 12. juuli 2002. aasta direktiiv 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris (eraelu puutumatust ja elektroonilist sidet käsitlev direktiiv) (EÜT L 201, 31.7.2002, lk 37).

(3) Euroopa Parlamendi ja nõukogu 11. detsembri 2018. aasta direktiiv (EL) 2018/1972, millega kehtestatakse Euroopa elektroonilise side seadustik (uuesti sõnastatud) (ELT L 321, 17.12.2018, lk 36)

(4) COM(2020) 607 final, lk 4. Teatises märgitakse, et kuna e-privaatsuse direktiiv ei sisalda õiguslikku alust sisu ja liiklusandmete vabatahtlikuks töötlemiseks, et tuvastada laste seksuaalset väärkohtlemist, võivad teenuseosutajad rakendada asjaomaseid meetmeid konfidentsiaalsuse õiguse piiramiseks üksnes juhul, kui need põhinevad riigisisesel seadusandlikul meetmel, mis vastab e-privaatsuse direktiivi artikli 15 nõuetele. Selliste seadusandlike meetmete puudumisel puudub õiguslik alus meetmetel, millega sisu või andmeliiklusandmeid töötlevad teenuseosutajad tuvastavad laste seksuaalset kuritarvitamist.

(5) COM(2020) 568 final, 2020/0259 (COD), Euroopa Parlamendi ja nõukogu määruse ettepanek ajutise erandi kohta Euroopa Parlamendi ja nõukogu direktiivi 2002/58/EÜ teatavatest sätetest seoses tehnoloogiaga, mida numbrivaba isikutevahelise side teenuse osutajad kasutavad isikuandmete ja muude andmete töötlemiseks, et võidelda internetis laste seksuaalse kuritarvitamise vastu, https://ec.europa.eu/digital-single-market/en/news/interim-regulation-processing-personal-and-other-data-purpose-combatting-child-sexual-abuse.

(6) Euroopa elektroonilise side seadustiku artikli 2 lõikes 5 määratletakse isikutevahelise side teenus kui „tavaliselt tasu eest osutatav teenus, mis võimaldab elektroonilise side võrkude kaudu isikutevahelist otsest ja interaktiivset teabevahetust lõpliku arvu isikute vahel ning mille puhul side algatanud või selles osalevad isikud määravad kindlaks teabe saaja(d), see ei hõlma teenuseid, mis võimaldavad isikutevahelist ja interaktiivset suhtlust teise teenusega lahutamatult seotud vähemolulise lisavõimalusena“. „Numbrivaba isikutevahelise side teenus“ on isikutevahelise side teenus, mis ei ühendu avalikult eraldatud numeratsiooniressursside abil, nimelt riigi või rahvusvahelisse numbrite numeratsiooniplaani kuuluva numbri või numbrite abil, või mis ei võimalda sidet riigi või rahvusvahelisse numbrite numeratsiooniplaani kuuluva numbri või numbritega (Euroopa elektroonilise side seadustiku artikli 2 lõige 7).

(7) Euroopa Parlamendi ja nõukogu 13. detsembri 2011. aasta direktiiv 2011/93/EL, mis käsitleb laste seksuaalse kuritarvitamise ja ärakasutamise ning lasteporno vastast võitlust ja mis asendab nõukogu raamotsuse 2004/68/JSK (ELT L 335, 17.12.2011, lk 1).

(8) Mõiste „õigusvastane“ võimaldab pakkuda liikmesriikidel kaitset sellise pornograafilise materjaliga seotud tegevuse suhtes, millel on näiteks meditsiini- või teadusalane või samalaadne eesmärk. Samuti võimaldab see riigi õiguspädevuse raames toimuvat tegevust, näiteks juhul, kui lastepornot valdavad õiguspäraselt ametiasutused selleks, et viia ellu kriminaalmenetlust või ära hoida, avastada või uurida kuritegusid. Lisaks ei välista see õiguskaitset ega samalaadseid asjakohaseid põhimõtteid, mis vabastavad isiku vastutusest teatavatel tingimustel, näiteks juhul, kui on olemas telefoni või interneti teel toimivad vihjeliinid nendest juhtumitest teatamiseks. Direktiivi 2011/93/EL põhjendus 25.

(9) Direktiivi 2011/93/EL artikli 5 lõiked 3–5.

(10) Direktiivi 2011/93/EL artikkel 11 ja artikli 25 lõige 1.

(11) Direktiivi 2011/93/EL artikli 25 lõige 2.

(12) Euroopa Andmekaitseinspektori 10. mai 2010. aasta arvamus ettepaneku kohta võtta vastu Euroopa Parlamendi ja nõukogu direktiiv, mis käsitleb laste seksuaalse kuritarvitamise ja ärakasutamise ning lasteporno vastast võitlust ja mis asendab raamotsuse 2004/68/JSK, https://edps.europa.eu/sites/edp/files/publication/10-05-10_child_abuse_en.pdf..